Kostnaður vegna starfslokasamnings sem dómsmálaráðherra hefur gert við Harald Johannessen , sem samdi nýverið um að hætt sem ríkislögreglustjóri , er 47,2 milljónir króna án launatengdra gjalda . Þegar þeim er bætt við er kostnaðurinn 56,7 milljónir króna . Þetta kemur fram í svarið dómsmálaráðuneytisins við fyrirspurn fjárlaganefndar vegna starfsloka Haraldar sem birt var í dag . Í svarinu segir að ef Haraldur hefði setið út skipunartíma sinn , sem átti að ljúka 28. febrúar 2023 , hefði þurft að greiða honum 80,5 milljónir króna í laun án launatengdra gjalda , en 104,7 milljónir króna með þeim . Fjárhæðir samningsins hljóði því upp á 54 prósent af kostnaði við laun út skipunartímann að teknu tilliti til launatengdra gjalda . Auglýsing Ef Haraldur hefði setið áfram hefði hann hins vegar sinnt starfinu allan þann tíma en samkvæmt starflokasamningnum mun Haraldur taka að sér sérstaka ráðgjöf við dómsmálaráðherra í þrjá mánuði á árinu 2020 og verða síðan áfram á launum fram á mitt ár 2021 . Ekki verður gerð krafa um viðveru á þeim tíma þótt ráðherra geti óskað eftir því að hann taki að sér ákveðin verkefni . Ráðherra ekki heimilt að reka hann Í frétt á stjórnarráðinu segir að frumkvæðið að starfslokunum hafi komið frá Haraldi sjálfum og að enginn annar grundvöllur hafi verið að þeim . “ Ráðherra hafi ekki verið heimilt að víkja Haraldi úr starfi þar sem embættismenn njóti sérstaklega ríkrar réttarverndar á grundvelli stjórnarskrárinnar og ákvæða í lögum um réttindi og skyldur ríkisstarfsmanna . Í svarinu kemur einnig fram að ekki sé gert ráð fyrir sérstakri fjármögnun vegna samningsins heldur rúmist hann innan fjárveitinga málaflokksins . Þar er einnig sagt , vegna umræðu sem átti sér stað í óundirbúnum fyrirspurnum á Alþingi í gær , að ummæli á þá leið að „ verið sé að „ kaupa “ HJ frá starfi eiga í sjálfu sér við um alla starfslokasamninga hvort heldur sem er hjá einkaaðilum eða opinberum aðilum , kjósi menn að orða hlutina með þeim hætti “ . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .